Smogovci

"**Smogovci**" je hrvatska i jugoslavenska dječija humoristično-dramska TV-serija koja se osvrće na život obitelji Vragec u Naselku, dijelu Peščenice, četvrti u gradu Zagrebu. Prvi put se emitirala na RTV Zagrebu 1982. godine. Veliko finale serije bilo je 1997. godine. Serija je stvorena po istoimenom romanu Hrvoja Hitreca.

## Sinopsis 
### Premisa 
"Smogovci" je priča o mladim članovima porodice Vragec koji žive u Naselku, neuređenom naselju u zagrebačkoj četvrti Peščenici. Za šestero braće život nije bio lak. Odrasli su bez očeve prisutnosti, a majka Melita je morala nekako prehraniti svoju obitelj, te je prihvatila posao uNjemačkoj.

Obitelj Vragec, poredani po starosti, čine:
* *Dragec Vragec*, najstariji brat, glava obitelji.
* *Pero Vragec*, drugi brat po starosti, nogometaš.
* *Mazalo Vragec*, treći brat po starosti, slikar u nastajanju, zaljubljenik u umjetnost.
* *Cobra Vragec*, četvrti brat po starosti, ljubitelj kemije, fizike i biologije, sanja da će jednog dana postati Nobelovac.
* *Štefek Vragec*, peti brat po starosti, učenik koji nikad ništa ne uči, a uvijek sve zna.
* *Buco Vragec*, proždrljivac, ujedno i najmlađi brat Vragec. Poznat po višku kilograma i ljubavi prema kobasicama.

Osim avantura obitelji Vragec, pratimo i živote njihovih prijatelja, neprijatelja, ljubavnih interesa i susjeda.

### Zanimljivosti 
* Avanture "Smogovaca" u pet je knjiga opisao književnik Hrvoje Hitrec, koji je i autor scenarija za seriju. Na ideju da se napravi serija prema Hitrecovoj knjizi došao je 1981. godine tadašnji urednik Programa za djecu i mladež Pajo Kanižaj. Ukupno je, u razmacima od nekoliko godina, snimljeno 38 epizoda u šest sezona.  Epizode od prve do 31 snimljene su između 1981. i 1991. godine, dok je zadnjih sedam, napravljenih također prema Hitrecovoj knjizi "Smogovci u Domovinskom ratu" snimano do sredine 90-ih.
* Uvodna špica prikazuje snimku Zagreba iz zraka preko Kaptola (područje oko zagrebačke katedrale) do III. gimnazije i Naselka malo prema istoku u kvartu Peščenica. Glazba iz uvodne špice pripada slavnom vesternu "Sedmorica veličanstvenih" Johna Sturgesa.
* U seriji su se kao oni sami pojavili voditelj tadašnje "Kviskoteke" Oliver Mlakar, Branimir Štulić, pjevač kultne grupe "Azra", redateljica Snježana Tribuson, pjevačica Josipa Lisac, trener Miroslav Ćiro Blažević, pa i sam predsjednik Republike Hrvatske Franjo Tuđman.
* Iako su u seriji glumili prijatelje Dadu i Cobru, u stvarnom životu Boris Mirković i Mario Mirković su braća. Boris se glumačkoj postavi pridružio tek u 4. sezoni s obzirom da se originalni Dado, tj. Omer Alin, preselio u Australiju.

### Sezone 
* Smogovci 1. (1982.) epizode 01-05
* Smogovci 2. (1983.) epizode 06-10
* Smogovci 3. (1987.) epizode 11-16
* Smogovci 4. (1989.) epizode 17-23
* Smogovci 5. (1992.) epizode 24-31
* Smogovci 6. (1996.) epizode 32-38 - *"Smogovci u Domovinskom ratu"*

### Epizode 
## Glumačka postava
;Glavne uloge

; Sporedne uloge

## Vanjski linkovi
*Uvodna špica serije
*Fan blog 

Kategorija:Hrvatske TV-serije iz 1980-ih
Kategorija:Hrvatske TV-serije iz 1990-ih
Kategorija:Jugoslavenske TV-serije iz 1980-ih
Kategorija:Jugoslavenske TV-serije sa početkom prikazivanja 1982.
Kategorija:Hrvatske TV-serije sa početkom prikazivanja 1982.
Kategorija:Jugoslavenske humorističke serije iz 1980-ih
Kategorija:Hrvatske humorističke serije iz 1980-ih
Kategorija:Jugoslavenske dramske serije iz 1980-ih
Kategorija:Hrvatske humorističke serije iz 1990-ih
Kategorija:Hrvatske dramske serije iz 1980-ih
Kategorija:Hrvatske dramske serije iz 1990-ih